AFRIKAANS: Alhoewel ek krities staan teenoor Habermas se begrippe van stelsel (system) en leefwêreld (lifeworld) (beide vorm deel van sy rekonstruktiewe regsteorie), argumenteer ek dat waardes wat aan regte gekoppel is 'n juridiese aard ten koste van substantiewe openbare debat ingeneem het. Dit lei tot die assimilasie van waardes in die stelselwêreld (system world), wat 'n beperking op gesprekvoering ten opsigte van waardes in die leefwêreld plaas. Hierdie beperking dra by tot die sogenaamde waardekrisis in die onderwys. Ek stel voor dat ons die ruimte in die leefwêreld meer doelgerig moet gebruik om hierdie waardekrisis die hoof te bied as 'n wyse om "nonlegal mechanisms of cooperation" te bevorder.